**Årsmøteprotokoll for årsmøtet i Vasetløypene SA**

Årsmøtet i Vasetløypene for 2020 fant sted lørdag 31. juli 2021 klokken 1500 på Vaset Stadion.

På grunn av Koronasituasjonen ble ikke årsmøtet avhold på vanlig tidspunkt i påskeuken. Det ble informert om dette på løypelagets nettsider og på Facebook. Innkalling ble distribuert i samme kanaler.

På årsmøtet møtte ingen andelshavere utover styret. Årsmøtet ble avholdt på vanlig måte i henhold til utsendt saksliste.

1. Åpning av Årsmøtet

Styrets nestleder Øyvind Holden åpnet møtet.

1. Valg av møteleder

Jan Sveen ble valgt til møteleder.

1. Godkjenning av innkallingen

Innkallingen ble godkjent av årsmøtet.

1. Valg av 1 person til å underskrive protokollen i tillegg til møteleder

Erik Frogner ble valgt til å underskrive protokollen sammen med Jan Sveen.

1. Gjennomgang av styrets årsberetning

Styrets årsberetning ble tilgjengeliggjort 1 uke før årsmøtet. Det var ingen kommentarer til årsberetningen.

1. Gjennomgang og godkjenning av regnskapet

Regnskap og balanse ble tilgjengeliggjort 1 uke før årsmøtet. Det var ingen kommentarer til regnskap eller balanse.

1. Valg

Valgkomiteen har bestått av Eivind Brenna. Han hadde levert sin innstilling til valg til styret.

Petter Planke ønsket å fratre styret etter lang og tro tjeneste for løypelaget.

Bjørn Sveine ble innstilt som gjenvalgt styreleder.

Sverre Flatmo og Ole Gilbo ble innstilt som gjenvalgte styremedlemmer.

Steinar Kvåle, Jan Sveen og Øyvind Holden var ikke på valg.

Varamedlem Erik Frogner ble innstilt til gjenvalg, mens varamedlem Harald Lasskogen går ut som varamedlem.

Erik Knutsen innstilles som nytt styremedlem.

Bjørn Thyli innstilles som nytt varamedlem.

Petter Planke innstilles som nytt medlem i valgkomiteen sammen med Eivind Brenna.

Tom Aulie fortsetter som revisor.

Innstillingen fra valgkomiteen ble enstemmig vedtatt.

1. Innkomne saker

Det var kommet inn et forslag til endring av vedtektenes paragraf 6 fra styret. Forslaget ble enstemmig vedtatt.

*Eksisterende avsnitt:*

*En representant fra Valdres Destinasjon AS, Vestre Slidre kommune og lokale velforeninger innkalles til alle styremøter, og representantene har tale og forslagsrett i styret.*

*Nytt avsnitt:*

*En representant fra Vaset Vekst innkalles til alle styremøter, og representanten har tale og forslagsrett i styret.*

1. Orientering om budsjett og planer

Anskaffelse av ny maskin ble diskutert. Ny maskin skal leases og er på plass til neste sesong.

Vaset, 1. august 2021

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Jan Sveen Erik Frogner